
Till she him toncheth and he wroth And after here with his honde He smote.    And thus whan she him fonde Disesed, courteisly she saide: Avoy my lorde, I am a maide. And if ye wiste what I am, And out of what lignage I cam, Ye wolde nought be so salvage. With that he sobreth his corage , sicut And put awey his hevy chere. "   But of hem two a man may lere, What is to be so sibbe of blood. None wist of other how it stood, And yet the fader ate last His herte upon this maide cast, That he her loveth kindely. And yet he wiste never why, But all was knowe er that they went For god, which wote her hole entent, Her hertes both anone descloseth. This king unto this maide opposeth And axeth first, what is her hame, And where she lerned all this game, And of what ken that she was come. And she, that hath his wordes nome, Answereth and saith : My name is Thaise, That was sometime well at ese. In Tharse I was forthdrawe and fedde, There lerned I, till I was spedde Of that I can.    My fader eke j I not, where that I shulde him seke, He was a king, men tolde me. My moder dreint was in the see. Fro point to point all she him tolde, That she hath longe in herte holde, And never durste make her mone, But only to this lord allone,